- ‘જાણતા રાજા’ નાટકની રચના પાછળ પણ એક રોચક ઘટના છે. વર્ષ ૧૯૭૪માં જ્યારે હિન્દુ હૃદયસમ્રાટ છત્રપતિ શિવાજી મહારાજના રાજ્યાભિષેકની ૩૦૦મી જયંતી દેશભરમાં ઉજવાઈ રહી હતી તે પ્રસંગે અમે ‘શિવસૃષ્ટિ’ એ નામનું એક સુંદર પ્રદર્શન તૈયાર કર્યંુ હતું. સમગ્ર મહારાષ્ટ્રમાં ‘શિવસૃષ્ટિ’ પ્રદર્શનને સુંદર આવકાર મળ્યો હતો. આ પ્રદર્શનમાં અમે છત્રપતિ શિવાજી મહારાજના સમયના કિલ્લા, મહાલયો, નિવાસસ્થાનો તથા અન્ય સ્થાપત્યોની પ્રતિકૃતિ સ્વરૂપે પ્રસ્તુત કર્યા હતા. આ પ્રદર્શનને મળેલા ભવ્ય પ્રતિસાદ પછી અમે તૈયાર કરેલા સેટ્સનો ઉપયોગ કરીને શિવચરિત્રની નાટ્ય પ્રસ્તુતિ કરવાનો વિચાર અમને સ્ફુર્યો અને ‘જાણતા રાજા’ના પૂર્વાવતાર સમાન ૨૨ મિનિટના નાટકનો ઉદ્ભવ થયો. પરંતુ આ નાટકને પૂર્ણ સ્વરૂપની ત્રણ કલાકના નાટક તરીકે પ્રસ્તુત કરવામાં અનેક સમસ્યાઓતો આવી હતી. પરંતુ હું આ વિચારને દૃઢતાથી વળગી રહ્યો. પરિણામે અનેક વિઘ્નો પછી ૧૯૮૫માં પૂર્ણ સ્વરૂપના નાટ્ય ‘જાણતા રાજા’ની પ્રસ્તુતિ શક્ય બની.